b"\n_START_ARTICLE_\nPivovarna Fuller's\n_START_PARAGRAPH_\nPivovarna Fuller's (Fuller Smith & Turner) je zadnja tradicionalna dru\xc5\xbeinska pivovarna v Londonu.\n_START_SECTION_\nZgodovina\n_START_PARAGRAPH_\nPivovarna Fuller's stoji v Chiswicku, predelu zahodnega Londona, kjer \xc5\xbee od \xc4\x8dasov Oliverja Cromwella (torej ve\xc4\x8d kot 350 let) varijo pivo, sama pivovarna Fuller's pa je nastala leta 1845. Ustanovili so jo trije pivovarji: John Bird Fuller, Henry Smith and John Turner. Njihovi potomci \xc5\xa1e zmeraj aktivno delujejo v pivovarni.\n_START_SECTION_\nPivovarna Fuller's in ale pivo\n_START_PARAGRAPH_\nZa pivce je verjeto bolj zanimivo njihovo ale pivo. Ponudba vrst piva pivovarne Fuller's je \xc5\xa1irok: od klasi\xc4\x8dnega (svetlorde\xc4\x8dega) piva do temnega porterja in bledega (pale) ale-a. Piva dosegajo vsebnosti alkohola od 3,4% do 8,5%. Posebnost pivovarne je v tem, da v vsakem letnem \xc4\x8dasu pripravi t. i. sezonsko pivo in ga ponudi v svojih \xc5\xa1tevilnih pubih. Pivovarna je znana tudi po tem, da so njena piva pobrala najve\xc4\x8d nagrad na ocenjevalnih tekmovanjih, ki jih organizira CAMRA, britanska organizacija za promocijo pravega ale piva.\n_START_SECTION_\nFuller's-ovi pubi\n_START_PARAGRAPH_\nZna\xc4\x8dilnost ve\xc4\x8djih angle\xc5\xa1kih pivovarn je tudi v tem, da poleg proizvodnje piva upravljajo tudi s pubi. Pivovarna Fuller's ni nikakr\xc5\xa1na izjema, saj v Londonu in preostali ju\xc5\xbeni Angliji poseduje preko 360 pubov. Ti so urejeni v skladu s pivovarni\xc5\xa1kimi standardi, poleg doma\xc4\x8dih pa to\xc4\x8dijo tudi tuja piva."